**Anexa 1**

**REGULAMENT**

**privind ocuparea temporară a domeniului public şi privat**

**în municipiul Giurgiu şi modalitatea de încasare a taxelor aferente ocupării**

**Art.1.** (1) Terenurile aparţinând domeniului public sau privat al Municipiului Giurgiu pot fi ocupate ocazional, contra cost, pe o perioadă determinată de timp, fără licitaţie publică, pentru efectuarea comerţului stradal ocazional, în faţa spaţiilor comerciale de alimentaţie publică autorizate, de către comercianţii autorizaţi pe propriul fond de comerţ, pentru amplasarea de terase sezoniere în scopul desfacerii produselor de alimentaţie publică, pentru depozitarea materialelor de construcţii şi a combustibililor solizi folosiţi la încălzirea locuinţelor, a vehiculelor/autovehiculelor scoase spre vânzare, a instalaţiilor aferente parcurilor de distracţii amplasate cu ocazia desfăşurării unor evenimente ocazionale.

(2) Ocuparea domeniului public sau privat al municipiului Giurgiu mai mult de o zi se supune reglementărilor prezentului regulament.

**Art.2.** (1) Agenţii economici care solicită ocuparea temporară a domeniului public sau privat al municipiului Giurgiu, pentru amplasarea de **panouri publicitare, gherete, chioşcuri şi tonete închise,** vor depune la Registratura Primăriei Municipiului Giurgiu o cerere, cu minimum 15 zile înainte de perioada solicitată.

Cererea va fi însoţită de următoarele documente:

* Certificatul de înregistrare fiscală;
* Certificat constatator eliberat de către Oficiul Registrului Comerţului privind declararea punctului/punctelor de lucru;
* Contract de salubrizare încheiat cu un operator autorizat;
* Autorizaţia de funcţionare şi avizul pentru orarul de funcţionare;
* Avizul Direcţiei de Sănătate Publică, pentru gheretele în care se comercializează produse alimentare;
* Plan de Amplasare în zonă cu identificarea locului solicitat;
* Plan de Situaţie pentru suprafaţa exactă;
* Fotografii cu modelul de gheretă, panou publicitar, chioşc sau tonetă – după caz - sau planuri de faţade propuse.

(2) Primăria Municipiului Giurgiu, prin Compartimentul Urmărire Executare Contracte din cadrul Direcţiei Patrimoniu, va elibera acordul de principiu pentru ocuparea locului solicitat din domeniul public sau privat al municipiului Giurgiu.

(3) Pentru ocuparea terenurilor cu construcţii provizorii (gherete, panouri publicitare, chioşcuri şi tonete închise), existente la data de 31 decembrie, taxa se calculează începând cu data de 1 ianuarie a anului următor şi se achită în 4 rate trimestriale egale, până la 15 martie, 15 iunie, 15 septembrie şi 15 noiembrie.

(4) Neplata taxei în perioada stabilită atrage după sine penalităţi de întârziere conform art. 124^1, pct.2, din Ordonanţa 92/2003, republicată, privind codul de procedură fiscală.

(5) Neplata taxei, inclusiv a penalităţilor de întârziere pe o perioada mai mare de 90 zile, atrage după sine anularea acordului de amplasare şi eliberarea terenului, aceasta făcându-se pe cheltuiala proprietarului construcţiei.

(6) Pentru ocuparea terenurilor cu construcţii provizorii (gherete, panouri publicitare, chioşcuri şi tonete închise), amplasate în cursul anului, taxa se achită anticipat pentru trimestrul în curs, odată cu predarea terenului pe bază de proces verbal, urmând ca pentru perioada rămasă taxa să se achite trimestrial până la 15 martie, 15 iunie, 15 septembrie şi 15 noiembrie.

(7) Taxa pentru ocuparea terenurilor cu gherete, panouri publicitare, chioşcuri şi tonete închise nu exonerează agentul economic privind obţinerea certificatului de urbanism şi a autorizaţiei de construire de la Serviciul Eliberare Autorizaţii din cadrul Primăriei Giurgiu, în condiţiile reglementate de Legea nr. 50/1991 privind autorizarea construcţiilor, republicată, cu modificările şi completările ulterioare.

Notă: În situaţia în care pentru aceleaşi amplasamente se înregistrează mai multe solicitări, ocuparea domeniului public sau privat se va face ca urmare a aplicării unei proceduri de licitaţie publică cu strigare.

**Art.3.** (1) Agenţii economici care solicită ocuparea temporară a terenurilor aparţinând domeniului public/privat al Municipiului Giurgiu cu **terase sezoniere** vor depune la Registratura Primăriei Municipiului Giurgiu o cerere cu minimum 15 zile înainte de perioada solicitată, însoţită de următoarele documente:

* Certificatul de înregistrare fiscală;
* Certificat constatator eliberat de către Oficiul Registrului Comerţului privind declararea punctului/punctelor de lucru;
* Dovada deţinerii spaţiului comercial (contract de închiriere, titlu de proprietate);
* Contract de salubrizare încheiat cu un operator autorizat;
* Certificat fiscal eliberat de Direcţia de Impozite şi Taxe din care să rezulte că solicitantul nu figurează cu datorii la bugetul local;
* Autorizaţia de funcţionare şi aviz orar de funcţionare eliberate de Primăria Giurgiu pentru punctul de lucru în faţa căruia se solicită amplasarea terasei;
* avize, acorduri, autorizaţii eliberate de instituţii de specialitate expres stabilite şi prevăzute de legislaţia în vigoare în funcţie de codul CAEN.

Dacă specificul amenajării propuse impune autorizarea în condiţiile reglementate de Legea nr. 50/1991 privind autorizarea construcţiilor, republicată, cu modificările şi completările ulterioare, este necesară respectarea normelor legale în acest sens. În această situaţie, se vor depune în scopul analizării solicitării depuse, pe lângă actele arătate mai sus, următoarele documente:

* Plan de Amplasare în zonă cu identificarea locului solicitat;
* Plan de Situaţie pentru suprafaţa exactă propusă pentru ocupare;
* Fotografii cu modelul terasă propus sau, după caz, schiţe din care să rezulte situaţia propusă.

(2) După aprobarea cererii se va elibera un acord de ocupare temporară a domeniului public, care va cuprinde datele de identificare ale solicitantului, locaţia aprobată şi perioada pentru care se achită.

(3) Pentru ocuparea temporară a terenurilor aparţinând domeniului public/privat, al Municipiului Giurgiu pentru amplasarea de terase sezoniere taxa se achită anticipat odată cu aprobarea cererii, pentru perioada specificată în cerere, în conformitate cu Hotărârea Consiliului Local privind taxele şi impozitele locale pentru anul în curs.

(4) Suprafaţa maximă ce poate fi ocupată temporar în vederea amplasării de terase sezoniere se determină prin măsurători de către angajaţii Direcţiei Patrimoniu şi nu poate depăşi frontalul unităţii proprii de lucru.

(5) Agentul economic are obligaţia să afişeze la loc vizibil, la unitatea de lucru unde se află amplasată terasa, acordul eliberat de Primăria Municipiului Giurgiu, care va fi prezentat ori de câte ori este solicitat de organele de control.

(6) Agentul economic are obligaţia să depună anual cerere de reînnoire a acordului de ocupare a domeniului public şi privat al municipiului Giurgiu, în vederea amplasării unei terase, însoţită de toate actele şi documentele necesare prevăzute la art. 3 alin. 1 din prezentul Regulament.

Nota: În situaţia în care pentru aceleaşi amplasamente se înregistrează mai multe solicitări, ocuparea domeniului public sau privat se va face prin aplicarea procedurii de licitaţie publică cu strigare.

**Art. 4.** (1) Agenţii economici care solicită ocuparea temporară a terenurilor aparţinând domeniului public/privat al municipiului Giurgiu, pentru amplasarea de **agregate frigorifice (tip ladă sau vitrină)** în vederea desfăşurării activităţii de comercializare produse alimentare preambalate: băuturi răcoritoare şi îngheţată, vor depune la Registratura Primăriei Municipiului Giurgiu o cerere cu minimum 15 zile înainte de perioada solicitată, însoţită de următoarele documente :

* Certificat de înregistrare fiscală;
* Certificat constatator eliberat de către Oficiul Registrului Comerţului privind declararea punctului/punctelor de lucru;
* Dovada deţinerii spaţiului comercial (contract de închiriere, titlu de proprietate);
* Contract de salubrizare încheiat cu un operator autorizat;
* Certificat fiscal eliberat de Direcţia de Impozite şi Taxe din care să rezulte că solicitantul nu figurează cu datorii la bugetul local;
* Autorizaţie de funcţionare şi aviz orar de funcţionare eliberate de Primăria Giurgiu pentru punctul de lucru.

(2) După aprobarea cererii se va elibera un acord de ocupare temporară a domeniului public, care va cuprinde datele de identificare ale solicitantului, locaţia aprobată, numărul de agregate frigorifice, suprafaţa ocupată şi perioada pentru care se achită.

(3) Pentru ocuparea temporară a terenurilor aparţinând domeniului public/privat al municipiului Giurgiu, pentru amplasarea de agregate frigorifice (tip ladă sau vitrină), taxa se achită anticipat odată cu aprobarea cererii de către Direcţia Patrimoniu pentru perioada specificată în cerere, în conformitate cu Hotărârea Consiliului Local privind taxele şi impozitele locale pentru anul în curs.

Notă: În situaţia în care pentru aceleaşi amplasamente se înregistrează mai multe solicitări, ocuparea domeniului public sau privat se va face prin aplicarea procedurii de licitaţie publică cu strigare.

**Art. 5.** (1) Agenţii economici/persoanele fizice care solicită ocuparea temporară a terenurilor aparţinând domeniului public/privat al municipiului Giurgiu pentru amplasarea de **corturi** **(nunţi),** **pavilioane, a** **instalaţiilor - parcurilor de distracţie, comerţului ambulant desfăşurat cu ocazia manifestărilor ocazionale** **(zilele oraşului, festivaluri)**, vor depune la Registratura Primăriei municipiului Giurgiu o cerere cu minimum 15 zile înainte de perioada solicitată, însoţită de următoarele documente:

* Certificatul de înregistrare fiscală;
* Autorizaţie de funcţionare şi aviz orar de funcţionare;
* avize, acorduri, autorizaţii eliberate de instituţii de specialitate expres stabilite şi prevăzute de legislaţia în vigoare în funcţie de codul CAEN.

(2) Taxa pentru ocuparea temporară a domeniului public pentru amplasarea de corturi (nunţi), pavilioane, a instalaţiilor - parcurilor de distracţie, comerţul ambulant desfăşurat cu ocazia manifestărilor ocazionale (zilele oraşului, festivaluri), se achită anticipat, odată cu aprobarea cererii, pentru perioada specificată în cerere.

**Art.6.** (1) Agenţii economici care solicită ocuparea temporară a terenurilor aparţinând domeniului public/privat al municipiului Giurgiu, cu **vehicule/autovehicule scoase spre vânzare (autoturisme, remorci, mopede, platforme, scutere)**, vor depune la Registratura Primăriei Municipiului Giurgiu o cerere cu minimum 15 zile înainte de perioada solicitată, însoţită de următoarele documente :

* Copie carte de identitate proprietar;
* Copie certificat de înmatriculare vehicul;
* Certificat fiscal eliberat de Direcţia de Impozite şi Taxe din care să rezulte că solicitantul nu figurează cu datorii la bugetul local.

(2) Ocuparea temporară a domeniului public în scopul precizat la alin. (1) este posibilă doar în zonele delimitate în acest sens de autoritatea locală.

(3) Pentru ocuparea temporară a domeniului public cu vehicule/autovehicule scoase spre vânzare (autoturisme, mopede, scutere, platforme, remorci), taxa se calculează în lei/mp/zi şi se achită anticipat pe luna în curs după aprobarea cererii, urmând ca pentru restul perioadei rămase, taxa să se achite la începutul fiecărei luni până în data de 30 ale lunii.

**Art.7.** (1) Agenţii economici/persoanele fizice care solicită ocuparea temporară a terenurilor aparţinând domeniului public/privat cu **materiale de construcţii (ex. nisip, balast, ciment, cărămizi, material lemnos, schele etc.)**, vor depune la Registratura Primăriei Municipiului Giurgiu o cerere prin care solicită eliberarea unui acord de ocupare temporară a domeniului public, privind depozitarea materialelor.

(2) Cererea trebuie să cuprindă următoarele elemente:

- numele şi prenumele solicitantului;

- adresa (sediul), nr. telefon/fax;

- scopul ocupării terenului;

- suprafaţa ocupată;

- perioada pentru care se solicită ocuparea temporară a domeniului public.

(3) Acordul se eliberează pentru o perioadă de 3 luni de la înregistrarea cererii.

(4) Acordul trebuie afişat obligatoriu la loc vizibil.

(5) Depăşirea termenului de depozitare a materialelor prevăzut în acord duce la plata taxei privind ocuparea temporară a domeniului public al municipiului Giurgiu (lei/mp/zi pentru perioada depăşită), conform H.C.L. privind taxele şi impozitele locale pe anul în curs.

(6) Depozitarea materialelor se va face în locurile stabilite de către Compartimentul Urmărire Contracte şi Serviciul Eliberare Autorizaţii din cadrul aparatului de specialitate al Primarului municipiului Giurgiu.

(7) La terminarea lucrării, terenul afectat va fi refăcut la starea iniţială pe cheltuiala celui care l-a afectat.

**Art. 8.** (1) Agenţii economici/persoanele fizice care solicită ocuparea temporară a terenurilor aparţinând domeniului public/privat al municipiului Giurgiu pentru **amplasarea de mărfuri în faţa magazinelor sau de desfacere a propriilor produse** pe domeniul public vor depune la Registratura Primăriei Municipiului Giurgiu o cerere prin care solicită eliberarea Acordului de ocupare temporară a domeniului public.

(2) Cererea trebuie însoţită de următoarele documente:

* Certificatul de înregistrare fiscală;
* Certificat constatator eliberat de către Oficiul Registrului Comerţului privind declararea punctului/punctelor de lucru;
* Dovada deţinerii spaţiului comercial (contract de închiriere, titlu de proprietate), după caz;
* Contract de salubrizare încheiat cu un operator autorizat;
* Certificat fiscal eliberat de Direcţia de Impozite şi Taxe din care să rezulte că solicitantul nu figurează cu datorii la bugetul local;
* Autorizaţie de funcţionare şi aviz pentru orarul de funcţionare eliberat de Primăria Giurgiu pentru punctul de lucru.

(3) Achitarea taxei se face anticipat odată cu aprobarea cererii de către compartimentul de specialitate pentru perioada specificată în cerere.

(4) Acordul trebuie afişat obligatoriu la loc vizibil.

**Art. 9.** Agenţii economici/persoanele fizice care solicită ocuparea temporară a terenurilor aparţinând domeniului public/privat al municipiului Giurgiu pentru amplasarea de **garaje etc**. vor adresa cererea Consiliului Local Giurgiu, însoţită de:

* Plan de Amplasare în zonă, cu identificarea locului solicitat;
* Plan de Situaţie pentru suprafaţa exactă propusă pentru ocupare;
* Fotografii cu modelul de garaj sau magazie propus sau, după caz, schiţe din care să rezulte situaţia propusă;

În urma aprobării cererii, prin hotărâre emisă de Consiliul Local în acest sens, ocuparea terenului aparţinând domeniului public/privat se va face în urma unei licitaţii publice, după caz, cu respectarea prevederilor Legii nr. 50/1991 privind autorizarea construcţiilor, republicată, cu modificările şi completările ulterioare, cu plata taxei stabilita prin hotărârea consiliului local.

**Art. 10.** La terminarea perioadei de ocupare a domeniului public, agenţii economici/persoane juridice vor depune o adresă în acest sens şi care trebuie să fie verificată pe teren de o persoană din cadrul Primăriei Municipiului Giurgiu - Compartiment Urmărire, Executare Contracte în termen de 2 zile. Persoanele fizice/agenţi economici se consideră descărcaţi de obligaţia de plată a ocupării domeniului public după confirmarea plăţii pentru perioada efectivă a ocupării domeniului public, ca diferenţă între data avizării şi data cererii de încetare a folosirii domeniului public.

**Art.11.** Contravenţii:

Constituie contravenţie următoarele fapte săvârşite de agentul economic/persoane fizice, dacă acestea nu au fost comise în astfel de condiţii încât potrivit legii penale, să fie considerate infracţiuni – după cum urmează:

a) Amplasarea pe terenurile aparţinând domeniului public/privat al municipiului Giurgiu a orice fel de construcţii provizorii (gherete, panouri publicitare, tonete închise), expunerea de mărfuri în faţa magazinelor de desfacere proprii, fără a deţine Acord de ocupare temporară a domeniului se sancţionează la prima abatere cu avertisment, apoi cu amendă de la 500 lei la 1.000 lei pentru persoane juridice şi de la 100 lei la 500 lei pentru persoane fizice.

b) Amplasarea pe terenurile aparţinând domeniului public/privat al municipiului Giurgiu a agregatelor frigorifice (tip ladă sau vitrină) în vederea comercializării de produse alimentare preambalate (produse răcoritoare sau îngheţată), nerespectarea suprafeţei menţionate în acord, precum şi a numărului de agregate frigorifice, fără a deţine Acord de ocupare temporară a domeniului public se sancţionează cu amendă de la 250 lei la 500 lei.

c) Amplasarea de terase sezoniere pentru desfăşurarea activităţii de alimentaţie publică, fără a deţine Acord de ocupare temporară a domeniului public al municipiului Giurgiu, precum şi nerespectarea suprafeţei menţionate în acord se sancţionează cu amendă de la 500 lei la 1.000 lei.

d) Neafişarea autorizaţiei de funcţionare şi a orarului de funcţionare la loc vizibil, indiferent de natura exerciţiului comercial, se sancţionează cu amendă de la 100 lei la 500 lei.

e) Neavizarea anuală de către agenţii economici a Autorizaţiei de funcţionare şi a orarului de funcţionare se sancţionează cu amendă de la 100 lei la 500 lei.

f) Neprezentarea la solicitarea împuterniciţilor Primăriei a documentelor legale privind desfăşurarea exerciţiului comercial se sancţionează cu amendă de la 500 lei la 1.000 lei pentru persoane juridice.

g) Depozitarea pe domeniul public al municipiului Giurgiu a materialelor de construcţii fără a deţine Acord de ocupare temporară a domeniului public se sancţionează cu amendă de la 500 lei la 1.000 lei pentru persoane juridice şi de la 100 lei la 500 lei pentru persoane fizice.

h) Depozitarea pe domeniul public a combustibililor solizi (lemn, cărbune) folosiţi la încălzirea locuinţei fără a deţine Acord de ocupare temporară a domeniului public se sancţionează cu amendă de la 100 lei la 500 lei.

i) Neafişarea la loc vizibil a Acordului de ocupare temporară a domeniului public pentru depozitarea de materiale de construcţii se sancţionează cu amendă de la 100 lei la 300 lei pentru persoane fizice şi de la 250 lei la 500 lei pentru persoane juridice.

**Art.12.** Constatarea contravenţiilor şi aplicarea sancţiunilor din prezentul Regulament se face de către organele de control abilitate ale municipiului Giurgiu, prin împuterniciţii primarului.

**Art.13.** Prevederile prezentei hotărâri se completează şi cu dispoziţiile O.G. nr. 2/2001, privind regimul juridic al contravenţiilor, cu modificările şi completările ulterioare.

**Art.14**. (1) Împotriva procesului verbal de constatare a contravenţiei şi de aplicare a sancţiunii se poate face plângere în termen de 15 zile de la data înmânării sau comunicării acestuia.

(2) Soluţionarea plângerii însoţită de o copie a procesului verbal de constatare a contravenţiei este de competenta Judecătoriei Giurgiu.

(3) Plângerea împreună cu dosarul cauzei va fi înaintată de îndată instanţei de judecată competentă să o soluţioneze.

**Art.15.** Contravenientul poate achita pe loc sau în termen de cel mult 48 de ore de la data încheierii procesului verbal, jumătate din minimul amenzii prevăzute în actul normativ, agentul constatator făcând menţiunea despre această posibilitate în procesul verbal.

(1) Plata amenzii se face la casieria Direcţiei Impozite şi Taxe, iar o copie a chitanţei se predă de către contravenient agentului constatator.

**Art.16**. Sumele provenite din amenzi se fac venit la bugetul local.

DIRECTOR EXECUTIV,

TRĂISTARU CRISTIAN

Anexa 2

**CERERE**

**PENTRU OCUPAREA TEMPORARĂ A DOMENIULUI PUBLIC**

**SAU PRIVAT AL MUNICIPIULUI GIURGIU**

Domnule Primar ,

Subsemnatul.............................................…………………………………………

în calitate de………………………………………………………………………

(asociat, administrator)

denumirea S.C./A.F./P.F……………………………………………cu sediul social în

…………………………str.…………….……………nr……………ap………….etaj………

……scară………....jud………………C.U.I…………………………………………

telefon/fax……………………………………........................................................

vă rog să binevoiţi a-mi elibera: « Acordul privind ocuparea temporară a domeniului public » pentru amplasarea/depozitarea………………………………………

……………………………………………………………………………………………………

…………………………………………………………………………………………………..

Locul amplasării/depozitării …………………………………………………………….

…………………………………………………………………………

Suprafaţa ocupată …………mp, perioada. …………………………… menţiuni…………………………………………………………………………………

Anexez prezentei următoarele documente (după caz):

...........................................................................................................................

............................................................................................................................................

............................................................................................................................................

............................................................................................................................................

.............................................................................................................................

Semnătura,

DIRECTOR EXECUTIV,

TRĂISTARU CRISTIAN

Anexa 3

**PRIMĂRIA MUNICIPIULUI GIURGIU**

**DIRECŢIA PATRIMONIU**

**COMPARTIMENTUL URMĂRIRE EXECUTARE CONTRACTE**

**ACORD DE OCUPARE TEMPORARĂ A DOMENIULUI PUBLIC**

**Nr. ……../ ……………**

Urmarea cererii adresate de ..........….…………… posesor/posesoare a BI/

CI seria……………nr………………..C.N.P………………………,reprezentant legal al

S.C./A.F./P.F……………………………………………..cu sediul/domiciliul în localitatea

……………strada……….nr………..ap….et…...jud. Giurgiu, înregistrată la Oficiul

Registrului Comerţului cu………./………./………../ având C.U.I. ……………………. se

aprobă ocuparea temporară a terenului aparţinând domeniului public/privat al Municipiului Giurgiu în suprafaţă de …………………mp, situat pe strada………………… în scopul amplasării/depozitării………………………………………………

Ocuparea temporară a terenului aparţinând domeniului public/privat al Municipiului Giurgiu se face din data de….......................până în data de……………………………

Nerespectarea prevederilor privind ocuparea temporară a domeniului public se sancţionează potrivit HCL nr…………../…………………..

Ocuparea temporară a domeniului public s-a achitat cu chitanţa nr……….din data de …………în sumă de ……….lei.

Solicitarea dumneavoastră presupune autorizare în condiţiile reglementate de Legea nr. 50/1991- Privind autorizarea construcţiilor, republicată, cu modificările şi completările ulterioare.

DIRECTOR EXECUTIV,

TRĂISTARU CRISTIAN